Sportfilm

Sportfilm is in sjenre fan films wêryn't in foarm fan sport in sintraal ûnderdiel fan de plot is. Dêrby kin it gean om in sportdramafilm (of koartwei sportdrama), dy't soks op in earnstige wize behannelet, of om in sportkomeedzjefilm (of sportkomeedzje), dy't humor yn it ferhaal behellet.

Sportfilms draaie almeast om yndividuele sporters of sportteams dy't de sport beoefenje dy't yn de film sintraal stiet. In plotfoarm dy't in soad brûkt wurdt, is dat dy sporter of dat team meidwaan wol oan in grutte wedstryd of in oar wichtich evenemint. It grutste part fan de film fokust dan op de tariedings fan de protagonist(en) foar de wedstryd, wêrnei't dyselde wedstryd de klimaks fan 'e film foarmet.

Sportfilms kinne fierder ûnderferdield wurde nei de sport dêr't se oer geane. Foarbylden fan bekende sportfilms binne: 
Amerikaansk fuotbal: The Blind Side, Draft Day en Jerry Maguire
basketbal: Air Bud en Space Jam
bobslydzjen: Cool Runnings
boksen: Raging Bull, Rocky en Million Dollar Baby
fuotbal: All Stars en Bend It Like Beckham
golf: Happy Gilmore en Tin Cup
hynstesport: De Gouden Swipe en Seabiscuit
honkbal: A League of Their Own, Major League en Mr. Baseball
iishockey: Miracle en Touch and Go
karate: The Karate Kid
keunstriden: Blades of Glory en The Cutting Edge
reedriden: De Hel van '63


Kategory:Filmsjenre
Kategory:Sport